ROMANIA

JUDETUL VASLUI

COMUNA GAGESTI

CONSILIUL LOCAL

**HOTARAREA NR.54 /28.07.2023**

privind insusirea Raportului de activitate al asistentilor personali ai persoanelor cu handicap grav pe semestrul I 2023

**Avand in vedere:**

- referatul de aprobare al primarului comunei Găgești in calitate de initiator;

- raportul de specialitate al compartimentului de resort ;

- rapoartele de avizare ale comisiei de specialitate din cadrul Consiliului local Gagesti ;

- Raportul de activitate al asistentilor persoanli ai persoanelor cu handicap grav, pe semestrul I 2023,intocmit de doamna Manea Ramona-Oana, Inspector asistent in aparatul de specialitate al primarului;

**În baza prevederilor:**

- art. 40 alin. (2) din Legea nr. 448/2006 privind protecţia şi promovarea drepturilor persoanelor cu handicap, republicată , cu modificarile şi completarile ulterioare ;

- art. 29 alin. (1) din H.G. nr. 268/2007 pentru aprobarea normelor metodologice de aplicare a prevederilor Legii nr.448/06.12.2006 privind protecţia şi promovarea drepturilor persoanelor cu handicap, cu modificările şi completarile ulterioare;

- in temeiul art.129 alin.(7) lit.,,b”, art.139 alin.(1), art. 196 alin.(1) lit.,,a’’, art.197 alin.(1), (2) și (4) din O.U.G nr. 57/2019 privind Codul administrativ, cu modificările şi completarile ulterioare

**Consiliul local al comunei Gagesti, judetul Vaslui, intrunit in sedinta ordinara**

**HOTARASTE**

**Art. 1** – Se insuseste Raportul privind activitatea desfăşurată de asistenţii personali ai persoanelor cu handicap grav pe semestrul I al anului 2023 , prevazut in anexa care face parte integrantă din prezenta hotărâre.

**Art.2** –Secretarul general al comunei Gagesti va asigura publicitatea raportului si va comunica prezenta hotarare, in termen legal, Institutiei Prefectului - judetul Vaslui ,Primarului comunei Gagesti,Compartimentului asistenta sociala, se aduce la cunostinta publica prin afisare la sediul primariei si publicare pe pagina de internet <http://www.primaria-gagesti-vaslui.ro>- secțiunea ”Monitorul Oficial Local”.

GĂGEȘTI, 28 iulie 2023

Presedinte de sedintă, Contrasemnează pentru legalitate,

Consilier, p.Secretar general al comunei Gagesti,

Neculai SÎRGHI Manole Alina-Maria, consilier principal

Adoptată astăzi, 28 iulie 2023

Cu un nr. de 10 voturi,, pentru’’ din 10 consilieri prezenti la sedinta.

ROMÂNIA

JUDETUL VASLUI

PRIMARIA COMUNEI GAGESTI

COMPARTIMENTUL ASISTENTA SOCIALA

Anexa la HCL nr. 54 / 28.07.2023

**RAPORT**

**PRIVIND ACTIVITATEA ASISTENŢILOR PERSONALI**

**AI PERSOANELOR CU HANDICAP DESFĂŞURATĂ ÎN**

**SEMESTRUL I 2023**

În conformitate cu prevederile art. 29 alin. (1) din Hotărârea Guvernului României nr. 268/2007 pentru aprobarea Normelor metodologice de aplicare a prevederilor Legii nr. 448/2006 (r1) privind protecţia şi promovarea drepturilor persoanelor cu handicap, *Serviciul public de asistenţă socială* , din aparatul de specialitate al primarului comunei, prezintă semestrial Consiliului Local un raport care trebuie să conţină date referitoare la activitatea asistenţilor personali ai persoanelor cu handicap grav, precum:

a) dinamica angajării asistenţilor personali;

b) informaţii privind modul în care se asigură înlocuirea asistentului personal pe perioada concediului de odihnă;

c) informaţii privind numărul de asistenţi personali instruiţi;

d) numărul de controale efectuate şi problemele sesizate.

Precizăm că în conformitate cu prevederile Legii nr. 448/2006 (1) privind protecţia şi promovarea drepturilor persoanelor cu handicap, rolul *Serviciului public de asistenţă socială* , din aparatul de specialitate al primarului comunei, este de a monitoriza, în condiţii optime, atribuţiile şi obligaţiile care le revin asistenţilor personali ai persoanelor cu handicap grav, în vederea ameliorării situaţiei acestora, astfel încât să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale ale acestora. Indiferent de vârsta sau de handicapul cu care se confruntă, acest segment social are dreptul fundamental la autodeterminare şi individualitate, pentru depăşirea condiţiei de handicap şi a integrării sociale.

Îngrijirea ce li se acordă poate permite persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului pe care-l au.

Ţinând cont de aceste aspecte, la sfârşitul semestrului I 2023, inspectorul cu atribuții și responsabilități în cadrul *Serviciului public de asistență socială* , din aparatul de specialitate al primarului comunei, raportează următoarele:

**a) dinamica angajării asistenţilor personali:**

In semestrul I 2023 au fost angajaţi un număr de 2 asistenţi personali.

S-au înregistrat 4 incetari ale contractului individual de muncă si nici o suspendare.

Nu s-au semnalat situaţii de desfacere a contractului de muncă al asistenţilor personali care să afecteze negativ starea bolnavului.

La data 30.06.2023, în evidenţele *Serviciului public de asistenţă socială*  din aparatul de specialitate al primarului comunei se află un număr de 71 persoane cu handicap grav, care beneficiază de asistent personal angajat pe bază de contract individual de munca, dintre care trei sunt copii. Handicapul acestora este genetic. Afecţiunile întâlnite la copiii, a căror etiologie este de natură genetică, sunt: diabet zaharat, paralizie cerebrală si leucemie.

La adulţi, afecţiunile dobândite pe parcursul vieţii sau aparute ca o consecinta a unor traume fizice sau psihice sunt leucemie acută, limfom Hodking, sechele după traumatism cranio-cerebral, diferite forme de neoplasm, schizofrenie, psihoză maniaco-depresivă, hemiplegie, paraplegie, sindrom Alzheimer, boala Parkinson, scleroză în plăci, etc.

**b) modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;**

Referitor la acest aspect, precizăm că pe raza comunei Gagesti nu sunt înfiinţate şi nu funcţionează centre de tip respiro. Întrucât nu sunt condiţii de înlocuire a asistentului personal pe perioada concediului de odihnă şi nu există nici posibilitatea găzduirii bolnavului într-un centru de tip respiro, asistenţii personali nu au beneficiat de concediu de odihnă, aceştia înţelegând lipsa resurselor bugetare cu care ne confruntăm şi în mod deosebit dorinţa primarului comunei de a-i putea ţine angajaţi.

**c) informaţii privind numărul asistenţilor personali instruiţi;**

Instruirea asistenţilor personali ai persoanelor cu handicap grav, organizată de angajator, se face o dată la 2 ani, conform art. 38 lit. a) din Legea nr. 448/2006 privind protecţia şi promovarea drepturilor persoanelor cu handicap cu modificările şi completările ulterioare. In luna august 2022 au fost instruiti un numar de 71 de asistenti personali.

**d) numărul de controale efectuate şi problemele sesizate;**

Verificările efectuate de către inspectorul cu atributii de asistenta sociala din cadrul *Serviciului public de asistenţă socială*  din aparatul de specialitate al primarului comunei, în semestrul I al anului 2023 au vizat următoarele aspecte: modul în care sunt îndeplinite obligaţiile contractuale ale asistentului personal, evaluarea socială şi psihologică atât a asistentului personal, cât şi a persoanei cu handicap grav, în vederea angajării asistentului personal în baza contractului individual de muncă, conform Legii nr. 448/2006 privind protecţia şi promovarea drepturilor persoanelor cu handicap sau pentru primirea unei indemnizaţii lunare. Urmare a anchetelor sociale efectuate la domiciliul persoanelor cu handicap grav si a rapoartelor de vizita nu au fost sesizate probleme deosebite. În cursul semestrului I 2023,

au fost controlate la domiciliu un număr de 71 de persoane cu handicap grav si nu au fost sesizate aspecte negative legate de activitatea asistentului personal.

*Alte servicii de care beneficiază persoanele cu handicap grav:*

1. Indemnizaţie lunară pentru persoanele cu handicap grav, care optează pentru aceasta formă de protecţie, în locul asistentului personal. Menţionăm că în semestrul I al anului 2023 s-au înregistrat 8 cazuri de acordare a indemnizaţiei pentru persoanele cu handicap grav sau pentru reprezentanţii legali ai acestora si 4 incetari, numărul total de indemnizatii in plata la 30.06.2023 fiind de 38.

2. Gratuitatea transportului interurban, la alegere, cu orice tip de tren, în limita costului unui bilet la tren interregio (IR) cu regim de rezervare la clasa a II-a, cu autobuzele, pentru 12 călătorii dus-întors pe 1 an calendaristic. Beneficiază de prevederile amintite următoarele persoane: însoţitorii persoanelor cu handicap grav, numai în prezenţa persoanelor cu handicap grav.

Biletele pentru persoanele cu handicap grav au fost ridicate de la DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI VASLUI, de către beneficiari.

Serviciile acordate persoanelor cu handicap grav prin intermediul *Serviciului public de asistenţă socială*  din aparatul de specialitate al primarului comunei Gagesti, în speţă angajarea asistentului personal, sunt monitorizate de inspectorul asistent cu atribuții și responsabilități in domeniul asistentei sociale, iar prin acţiunea preventivă a acestora, s-a evitat apariţia conflictelor şi foarte important, rămânerea în familie a persoanei cu handicap.

**INTOCMIT:**

**Inspector asistent**

**Manea Ramona Oana**

Prezentat Consiliului Local al Comunei Gagesti în şedinţa ordinară din 28.07.2023